**Kari Kola** (s. 1978) on joensuulainen valotaiteilija ja Valoparta Oy:n yrittäjä. Kola on erikoistunut suuriin ulkoinstallaatioihin. 

Kola on toiminut maailmalla suurien ulkoilmateosten pioneerina ja suomalaisen valotaiteen edelläkävijänä. Hän on toiminut vuodesta 2001 lähinnä valon parissa. Hänellä on kokemusta muun muassa näyttelyiden, teatterin, tanssiteosten, festivaalien, klassisen musiikin ja oopperoiden parista. Vuodesta 2008 Kola on keskittynyt valotaiteen kehittämiseen ja suuriin ulkona toteutettaviin teoskokonaisuuksiin, jotka voivat sisältää useita taidemuotoja.*lähde?*

Kola on toiminut taiteellisena ja teknisenä vastaavana useissa tapahtumissa ja festivaaleissa ympäri Suomea.*lähde?*

Suuria valoteoksia hän on toteuttanut muun muassa Tšekin Prahassa (*Magical Garden* 2015), Portugalin Cascaisissa (*Nordic Elements* 2013, *4 Elements* with Nuno Maya & Sylvain Moreau 2014 ja *Magical Garden* 2016), Sloveniassa Ljubljanassa (*Park Geometrica* 2015), Turkissa Istanbulissa (*Light is Here* 2015), Ranskassa Pariisissa (*Light is Here* 2015), Kroatiassa Pulassa (*Nordic Wave* 2015), Hollannissa Eindhovenissa (*Magical Garden* 2016 ja *Story of Light* 2017), Englannissa Durhamissa (*Frequencies* 2017). 

Suomessa Kolan töitä on nähty pitkään, muun muassa *Kaivos elää* Outokummun vanhassa kaivoksessa 2010 ja 2011, *Vesitorni* Tampereen Näsinneulassa 2012, *Joen varjot*, Valonkaupunki 2013 Jyväskylässä, *Maailma elää* 2014 Jyväskylän messujen yössä, *Koski* Tampereen valoviikkojen 50-vuotisjuhlateos 2015 ja *Color Park* LUX-Helsinki 2016, *Luminous Finland 100* Suomen 100-vuotisjuhlien pääteos.

Kola on tehnyt *Luminous Finland 100* -valoteossarjan, joka on yksi suurimmista valoteossarjoista maailmassa. Hän avasi YK:n kansainvälisen Valon vuoden 2015 teoksellaan *Light Is Here* Unescon pääkonttorissa Pariisissa. 

Tammikuussa 2018 Kola osti Joensuun Botania-puutarhan, ja hänen tavoitteenaan on kolminkertaistaa kävijämäärä sekä saada puutarhalle kansainvälistä julkisuutta.

Lähteet
-------

1. 1 2  Tapani Leisti: *Saanasta tulee maailman suurin valotaideteos – sininen tunturi juhlistaa Suomea itsenäisyyspäivän alla*; Yle 15.3.2017
2. 1 2 3  Taiteilijaesittelyssä: Kari Kola; Taiteen edistämiskeskus
3. ↑  Signal Festival - Magical Garden / 2015 *www.signalfestival.com*.  Arkistoitu 2.1.2018. Viitattu 1.1.2018.
4. ↑  18: Nordic Elements, lumina2017-eng-set *lumina2017-eng-set*.  Arkistoitu 2.1.2018. Viitattu 1.1.2018. (englanniksi)
5. ↑  8: 4 Elements, lumina2017-eng-set *lumina2017-eng-set*.  Arkistoitu 2.1.2018. Viitattu 1.1.2018. (englanniksi)
6. ↑  10: Magical Garden, lumina2017-eng-set *lumina2017-eng-set*.  Arkistoitu 2.1.2018. Viitattu 1.1.2018. (englanniksi)
7. ↑  Story of Light - GLOW Eindhoven *www.gloweindhoven.nl*.  Arkistoitu 2.1.2018. Viitattu 1.1.2018. (englanniksi)
8. ↑  Frequencies - Lumiere *Lumiere*. Viitattu 1.1.2018. (englanniksi)
9. ↑  Christopher Thomond: Lumiere festival lights up Durham – in pictures *the Guardian*.  16.11.2017. Viitattu 1.1.2018. (englanniksi)
10. ↑  Video: Kaivos loisti valoteoksena illassa *karjalainen.fi*.  Arkistoitu 2.1.2018. Viitattu 1.1.2018.
11. ↑  Näsinneula loistaa Suomen korkeimpana valotaideteoksena *tampere.fi*. Viitattu 1.1.2018.
12. ↑  Tampereen 50. Valoviikot juhlistavat YK:n julistamaa kansainvälistä valon vuotta - Business Tampere Magazine (FI) *businesstamperemagazine.fi*.  Arkistoitu 2.1.2018. Viitattu 1.1.2018.
13. ↑  Kari Kola *Lux Helsinki*. Viitattu 1.1.2018.
14. ↑  Luminous - Suomi Finland 100 *suomifinland100.fi*.  Arkistoitu 2.1.2018. Viitattu 1.1.2018.
15. ↑  Tanja Perkkiö: Saanan valaissut Kari Kola osti vaikeuksissa olleen kasvitieteellisen puutarhan – uudistuksen jälkeen tavoitteena ohittaa suosiossa Koli  4.1.2018. Yle Uutiset. Viitattu 9.6.2018.

Aiheesta muualla
----------------

* Kari Kolan taiteilijasivut
* Kari Kolan yritys - Valoparta
* Suomalainen valotaiteilija suunnittelee maailman suurinta valoteosta Petran kalliokaupunkiin. Yle 25.7.2018